አነጋጋሪው ጉዳይ ደግሞ ለሱዳን የተሸጠው መሬት አቀማመጥ ከትግራይ ተነስቶ ወደ ጎንደር 60 ኪሎ ሜትር ገባ ብሎ እስከ ቤንሻንጉል ጉሙዝ ታላቁን የህዳሴ ግድብ ያለበት ስፍራ የሚነካ ቦታ ነው፡፡ የኢትዮጵያ ህዝብ በታላቅ ሞራልና ቁጭት የሚሰራው ግድብ ቢሆንም በአስደናቂ ሁኔታ የሕወሓት ህቡእ ቡድን እጁን ማስገባቱ ነው፡፡ የአሁኑ ምክትል ጠቅላይ ሚንስትር አቶ ደመቀ መኮንን በወቅቱ የክልል ሶስት ምክትል ፕሬዝዳንት የነበረ ሲሆን የወቅቱ የክልል ሶስት ፕሬዝዳንት አቶ አያሌው ጎበዜ ከላይ የተጠቀሰው የመሬት ይዞታ ለሱዳን ይሸጥ የሚል ጥያቄ ሲቀርብላቸው አሻፈረኝ በማለታቸው በሌላ ምክንያት ወደ አሜሪካ እንዲሄዱ የሕወሓት ህቡእ ቡድን አዘዘ፡፡ ከዚያም ይህ የአሁኑ ምክትል ጠ/ሚንስተር ደመቀ መኮንን ቢሮ በመግባት የክልሉን መሬት የሽያጭ ውል እንዲፈርም ተደረገ፡፡ በጣም ለማመን የሚከብደው ግን ይህ የጎንደር ፤የቤንሻንጉል ጉሙዝ መሬት እስከ ግድቡ ድረስ ያለው በውሉ መሰረት ከተቀመጠው የጊዜ ገደብ በኋላ ለሰሜኑ የኢትዮጵያ ክፍል ለትግራይ ክልል የሚመለስ እንደሆነ በተረዳ ጊዜ አቶ ደመቀ መኮንን ቅሬታ ቢያቀርብም በሳሞራ የኑስ ወታደሮች ታፍኖ የተለያዩ ማስፈራሪያዎች ሞትን ጨምሮ ተሰጠው፡፡ እሱ ግን በወቅቱ ከተሰጠው አማራጮች ለሱ የሚሻለውን አሁን ያለበትን ቦታ መረጠ፡፡
